b'\n_START_ARTICLE_\nHans Jonas\n_START_SECTION_\nLivshistorie\n_START_PARAGRAPH_\nHan studerte filosofi og teologi i Freiburg, Berlin og Heidelberg, og fikk doktorgrad ved Marburg der han studerte under Martin Heidegger og Rudolf Bultmann. I Marburg traff han Hannah Arendt som ogs\xc3\xa5 var doktorand der, og de ble venner for livet._NEWLINE_I 1933 ble Heidegger medlem av det tyske nazistpartiet, noe Jonas tok som et personlig svik. Han forlot Tyskland samme \xc3\xa5r, etter at det tyske blindeforbundet ekskluderte alle sine j\xc3\xb8diske medlemmer. Han dro til England og senere til Palestina i 1934. Der traff han Lore Weiner, som han forlovet seg med. I 1940 kom han tilbake til Europa for \xc3\xa5 bli med i den britiske h\xc3\xa6ren, som hadde satt opp en spesiell brigade for tyske j\xc3\xb8der som ville sl\xc3\xa5ss mot Hitler. Han ble sendt til Italia, men han fant likevel tid til \xc3\xa5 skrive flere brev til Lore som inneholdt en blanding av filosofi og kj\xc3\xa6rlighetserkl\xc3\xa6ringer. De giftet seg i 1943._NEWLINE_Etter krigen dro han tilbake til M\xc3\xb6nchengladbach for \xc3\xa5 lete etter sin mor, men fant ut at hun hadde endt sine dager i Auschwitz. Han dro tilbake til Palestina og deltok i p\xc3\xa5 israelsk side i Den arabisk-israelske krig 1948 i 1948. I 1950 reiste han til Canada og i 1955 til New York der han ble boende resten av livet. Han d\xc3\xb8de i New York 5. februar 1993.\n_START_SECTION_\nFilosofi\n_START_PARAGRAPH_\nHan mente at vi m\xc3\xa5tte endre v\xc3\xa5rt synspunkt p\xc3\xa5 menneskets ansvar ovenfor v\xc3\xa5re omgivelser, som f\xc3\xb8rte til at han utviklet en ny etikk som han kalte for \xc2\xabansvarsetikken\xc2\xbb, ogs\xc3\xa5 kjent som \xc2\xabframtidsetikken\xc2\xbb_NEWLINE_\xc2\xabFramtidsetikken\xc2\xbb fokuserer ikke bare p\xc3\xa5 n\xc3\xa5tiden, men p\xc3\xa5 at vi har ansvar for v\xc3\xa5re etterkommere, som det tydelig st\xc3\xa5r beskrevet i ordet._NEWLINE_I \xc2\xabDas Prinzip Verantwortung\xc2\xbb argumenterer Jonas for sin konsekvensetikk. Alt vi gj\xc3\xb8r f\xc3\xa5r konsekvenser for andre, og vi m\xc3\xa5 vurdere ut ifra disse konsekvensene om handlingene er gode moralske handlinger. Men i v\xc3\xa5r tid er det ikke like lett \xc3\xa5 forutse disse konsekvensene, de kan v\xc3\xa6re langt borte i tid, sted og rom. Fordi det er s\xc3\xa5 vanskelig \xc3\xa5 se disse konsekvensene, m\xc3\xa5 vi tenke oss de verste mulige resultatene og handle rett deretter. Tid (de kan ramme mange generasjoner fram i tid), sted (de kan ramme langt borte, som for eksempel p\xc3\xa5 den andre siden av jorden) og rom (de kan ramme andre arter i naturen).'